ગુજરાત સહિત સમગ્ર દેશમાં ભારત બંધ ઉગ્ર અને હિંસક બન્યું છે. કોંગ્રેસના કાર્યકરો રસ્તા પર ઉતરીને ઉગ્ર વિરોધ નોંધાવ્યા છે. તો કેટલાક કાર્યકરોની પોલીસે અટકાયત પણ કરી છે. દલિત નેતા જિજ્ઞેશ મેવાણી પણ ભારત બંધને સમર્થન આપવા માટે બેનરો સાથે રસ્તા પર ઉતરી આવ્યા હતા. જિજ્ઞેશ મેવાણીએ‘ પેટ્રોલ ડીઝલનો ભાવ પાછો ખેંચો’, ‘મોદી તેરી દાદાગીરી- હિટલરશાહી નહી ચલેગી...નહી ચલેગી’, ‘જો હિટલર કી ચાલ ચલેગા વો હિટલર કી મોત મરેગા’ના સુત્રોચ્ચાર સાથે પેટ્રોલ-ડીઝલના વધતા ભાવ સામે વિરોધ નોંધાવ્યો હતો. સાથે લોકશક્તિ જિંદાબાદના નારા પણ લગાવ્યા હતા.